Henry Fairfield Osborn,Sr (8 Agustus 1857-6 November 1935) inggih punika salah satunggaling geolog Amérika, ahli paelontologi, lan ugi eugenika. Sawijining kritikus wonten ing jamane nyebutaken panjenengané minangka  Administrator iptek rangking satunggal lan ilmuwan rangking kaping tiga. Agengipun wonten ing lingkungan kapemimpinan lan administrasi, tiyang ingkang kinurmatan, cermat anggènipun neliti lan ugi gadhah sipat jujur, gemi anggènipun maringi pambiyantu dhumateng tiyang ingkang mbetahaken pitulungan, ngurmati prinsip-prinsip kebebasan akademis kaliyan asistenipun, manawi wonten rubeda ingkang tebih kaliyan penggalih kekalih.

Biografi
Osborne lair ing Fairfield, Conecticut, lan nggayuh kawruh akademik ing Universitas Princeton. Piyambaké  salah satunggaling profesor anatomi komparatif ing Princeton. Ing taun 1891 piyambake disewa sesarengan déning Universitas Columbia lan Museum sajarah Alam Amérika,New York. Piyambake dados professor ing babagan biologi ing taun 1891 lan dados profesor zoologi ing taun 1896. Usahane kang saged diasilake salah sijiné inggih punika ndamel golongan panaliti kang gadhah tugas mburu fosil lan preparator.
Ing pagaweyane, Henry dibimbing déning ahli [[paleontologi liyané, Edward Drinke Cope, kang namung saged ditemoni nalika panjenengané mburu fosil ing sawijing ekspedhisine ing Wyoming. Osborn nggabung kaliyan US Geologycal Survey ing taun 1900 lan dados ahli paleontolog vertebrata senior ing taun 1924. Panjenengane kathah mandhegani pirang-pirang ekspedhisi kang tugase mburu fosil ing laladan Barat Daya Amérika, kang sepisanan kawiwitan saking Colorado lan Wyoming ing taun 1877, nalika panjenengané kepanggih kaliyan Cope.

Pratélan Pustaka

Lair 1857
Pati 1935
Tokoh Géologi saka Amérika
Tokoh Paentologi saka Amérika